Gladys Zender

Si Gladys Rosa Zender de Meier (née Zender Urbina;  namundag kan Oktobre 19, 1939) sarong taga-Perung modelo asin reyna nin kagayon na nagin pinakainot na babaing gikan sa Amerikang Latin na nanaog sa Miss Universe. Siya kinoronahan bilang Miss Peru Universe 1957 ni Miss Peru Universe 1956, Lola Sabogal Morzán.

 Miss Universe 
Namundag siya sa sarong amang Swiss asin inang taga-Peru, siya nanggana kan titulong Miss Universe 1957 sa Long Beach, California, Estados Unidos.

Matapos makoronahan, ibinunyag na si Zender sarong 17 anyos sanang daraga, ini pirang bulan na kulang sa kinakaipong pinakahababang edad sosog sa kompetisyon. An mga opisyal kan pagarayonan nagdesider na ipadagos niya an pagreynar matapos na ikinonsiderar siyang 18 sa Peru.  Kan parehong taon, tinanggalan man nin titulo si Miss USA, Mary Leona Gage, asin natanggal bilang semi-pinalista sa Miss Universe matapos na maisihan na ini igwa nang agom asin ina na sa duwang aki. Sinalidahan ni Miss Argentina, Mónica Lamas, si Gage bilang saro sa 15ng semi-pinalista.

Personal na buhay
Inagom si Zender ni Antonio Meier kan 1965, asin nagin pribado an buhay; nagkaigwa sinda nin apat na aki. An saindang aking lalaki na si Christian Meier, sarong midbid na aktor asin parakanta sa Peru na namidbid sa ibang nasyon sa Latin Amerika. Kan 2003, tinugotan ni Zender an Caretas tanganing maretratohan asin si Meier kan saindang harong na ipinapahiling an manlainlain na artipaks kabali an koleksyon nin arteng Inca, na natipon kan mag-agom sa lawig nin panahon na sinda magkaibahan.

Toltolan

Mga panluwas na takod
 Waltz for Gladys Zender Peruvian waltz na nakadedikar ki Gladys Zender
 Polka for Gladys Zender Peruvian polka na nakadedikar ki Gladys Zender

Kategorya:Mga beauty queen